Castilla es una region estórica assitiá ena península ibérica, holmandu ogañu parti d'España. Ai descutíniu a tentu los sus arrayus, que varian sigún los utoris. La huerça las versionis consieran que pretenecin a la Castilla estórica las províncias de Ávila, Segóvia, Burgus, Sória, Valladolís i Paléncia assitiás ena comuniá autónoma de Castilla i Lión, i Guadalajara, Toleu, Ciá Real i Cuenca en Castilla-La Mancha. Tamien s'encluin las comuniais de Mairil, Cantábria i La Rioja, assín comu angunas comarcas assitiás ogañoti ena Comuniá Valenciana. Ai descutíniu a tentu la pretenecia la provínicia de Albaceti, ogañu en Castilla-La Mancha, pero que tamien á preteneciu a Múrcia. Tamien por parti d'angunus se consiera que las partis del antíguu réinu de Lión son castellanas (ogañu sonin las províncias castellanulionesas de Lión, Salamanca i Çamora).